== Uddannelse ==
Jørgen Sonnes forældre var [[kobberstikker]] ved [[Den Kgl. Mønt]] Jeppe Sonne (1771-1833) og Cathrine født Zimmer (1771-1851). Som dreng kom han ind på [[landkadetakademiet]]<ref>"... men traditionen, at han en tid uddannedes på Landkadetakademiet, kan ikke bekræftes. ...", [https://www.kulturarv.dk/kid/VisWeilbachRefresh.do?kunstnerId=1116&wsektion=biografi 'Biografi'] på [[Kunstindeks Danmark]]/[[Weilbachs Kunstnerleksikon]] af [[Dyveke Helsted]], 1919-2005, museumsdirektør </ref> , men forlod det efter et års forløb og blev elev på [[Kunstakademiet]]. Omtrent samtidig begyndte han at arbejde under den danske maler [[Christian David Gebauer|Gebauer]], i hvis atelier han malede en del kopier, dels efter lærerens, dels efter hollandske mestres billeder, dog også adskillige mere selvstændige værker, særlig jagt- og [[Bataljemaleri|bataljestykker]], udført uden naturstudier, helt "ud af Hovedet". Et af dem, ''En Vildsvinejagt'' − Sonne havde den gang aldrig set et [[vildsvin]] − kom på udstillingen 1818 og blev efterfulgt af flere lignende 'kompositioner', hvoraf et par blev indkøbt til [[Nationalgalleriet]].
Kunst Historiemalere Historie Maleri Organisationer